Lørdag formiddag var de sneglatte veje årsag til uheld på motorvej E45. Klokken 10.09 endte en billist i autoværnet efter en snurretur på motorvejen. Uheldet skete i sydgående retning lige nord for Limfjordstunnelen. - Bilen holder stadig og spærrer venstre vognbane. Kørebanen er lukket, og der er en del kø. Der var flere personer i bilen, som måtte en tur forbi skadestuen på grund af smerter, men ikke noget alvorligt, siger Per Vagn Nielsen vagtchef ved Nordjyllands Politi.

Opsummering:
Sneglat motorvej er skyld i kø lørdag formiddag.